Baden-Württemberg

Baden-Württemberg is 'n deelstaat van die Bondsrepubliek Duitsland. Dit grens aan die deelstate Rynland-Palts, Hesse en Beiere asook aan Switserland en Frankryk.

Baden-Württemberg beslaan die suidweste van Duitsland tussen die Bodenmeer in die suide en die Main-rivier in die noorde, die Ryn-rivier in die weste en die Beierse grens in die ooste.

Baden-Württemberg is ten opsigte van sy bevolking, oppervlak en ekonomie op drie na die grootste deelstaat van Duitsland.

Geskiedenis 
Die deelstaat het ontstaan op 25 April 1952 deur die samesmelting van die drie deelstate Baden, Württemberg-Baden en Württemberg-Hohenzollern. In prinsiep sluit dit die gebied van die voormalige Koninkryk Württemberg, die eermalige Groot hertogdom Baden en die voormalige Hohenzollern in.

Geografie 
Baden-Württemberg lê in Suid-Duitsland. Noemenswaardige riviere is die Ryn en Neckar. Groot stede is Stuttgart en Mannheim.

Streke 
 Bodensee-Oberschwaben
 Donau-Iller (strek tot in die deelstaat Beiere)
 Heilbronn-Franken
 Hochrhein-Bodensee
 Mittlerer Oberrhein
 Neckar-Alb
 Nordschwarzwald
 Ostwürttemberg
 Rhein-Neckar-Odenwald
 Schwarzwald-Baar-Heuberg
 Stuttgart
 Südlicher Oberrhein

Administratiewe distrikte 

Die administratiewe distrikte van die deelstaat (Duits: Landkreise) is (die area-afkortings word tussen hakies gegee):

Tot die gebied Konstanz behoort ook die eksklawe Büsingen am Hochrhein (BÜS) wat in sy geheel deur Switserse gebied Kanton Schaffhausen omsluit word.

Selfregerende stede 
'n Aantal stede maak nie deel uit van enige administratiewe distrik nie en vorm selfregerende stedelike distrikte:

Munisipaliteite 
Baden-Württemberg se administratiewe distrikte word verder onderverdeel in altesaam 1 101 munisipaliteite.

Die 100 stede van Baden-Württemberg het meer as 20 000 inwoners. Dit sluit die 9 stadsgebiede, al 88 groot stadsgebiede en die stede Eislingen/Fils, Rheinstetten en Waldkirch in. Die vernaamste groot stadsareas is:

Politiek 

Die Eerste Minister (Duits: Ministerpräsident) is hoof van die Landsregering van Baden-Württemberg, wat uit Ministers en Staatsekretarisse bestaan. Die Ministerpresidente sedert 1952:
 1952–1953: Reinhold Maier (DVP)
 1953–1958: Gebhard Müller (CDU)
 1958–1966: Kurt Georg Kiesinger (CDU)
 1966–1978: Hans Karl Filbinger (CDU)
 1978–1991: Lothar Späth (CDU)
 1991–2005: Erwin Teufel (CDU)
 2005–2010: Günther Oettinger (CDU)
 2010–2011: Stefan Mappus (CDU)
 sedert 2011: Winfried Kretschmann (Grüne)

Landskappe

Ekonomie 
Baden-Württemberg is die sentrum van die motorindustrie (Mercedes-Benz, Porsche, Robert Bosch GmbH, MWM) met verteenwoordiging in Stuttgart, Mannheim, Rastatt en Ulm. Vroeër was die horlosie-industrie in die Swartwoud (Schwarzwald) belangrik. Die tweede grootste binnelandse hawe van Europa is in Mannheim. In Walldorf is die grootste Duitse sagtewaremaatskappy (SAP).

Verwysings

Eksterne skakels 

  Amptelike webwerf
  Länderseiten 
  Lexikon Geschichte Baden+Württemberg 
  Dialekte in BaWü (Audio) 
  Elektronische Fahrplanauskunft Baden-Württemberg